Public procurement notice: Contract Notice
Published: 2016-07-01
Buyer: KL-Kuntahankinnat Oy
Country: FI
Region: MANNER-SUOMI
Contract type: Supplies
Procedure: Open procedure
CPV classification: 09330000: Solar energy | 09331000: Solar panels | 09332000: Solar installation
Submission deadline: 2016-09-02
Award criteria: Lowest price

Technical requirements: Hankinta koskee aurinkosähkövoimaloiden toimitusta ja asennusta asiakkaille ”avaimet-käteen”-mallilla. Avaimet käteen -mallin toimituksen sisältö on kuvattu tarkemmin kohdassa Hankinnan kohteen kriteerit sekä puitesopimuksissa (liitteet 5 ja 6). Asiakas saa itselleen toimintaan kytketyn voimalan sopimuksen kautta.
Asiakkaan aurinkosähkövoimalan hankinta voi jäädä toteutumatta, mikäli tämä ei saa hankinnalleen energiatukea.
Pyydämme tarjousta aurinkosähkövoimaloista kahdella mallilla: Kertaostona ja kuukausiveloitusmallilla. Kertaostomallissa asiakas maksaa voimalan toimittajalle yhdellä maksupostilla voimalan hyväksytyn toimituksen jälkeen. Kuukausiveloitusmallissa asiakas maksaa toimittajalle voimalasta kiinteää kuukausittaista veloitusta sovitun sopimuskauden ajan. Sopimuskauden päätyttyä voimala siirtyy asiakkaan omistukseen. Toimittajan tulee tarjota voimaloita kummallakin hankintamallilla. Mikäli toimittaja jättää tarjouksen vain jommalla kummalla mallilla laskettuna, tarjous hylätään.
Viime kädessä asiakas päättää, kummalla mallilla tämä hankkii aurinkosähkövoimalan. Liite 2 Esitiedot on täytetty tarjouspyynnön julkaisuhetken tietojen mukaan ja siinä ilmoitetut tiedot (hankintamalli, voimalatiedot tms) voivat täsmentyä tai muuttua ennen aurinkosähkövoimalan tilausta.
Sopimuksen asiakkaina voivat olla kaikki suomalaiset kunnat, kuntayhtymät, kunnalliset liikelaitokset, ammattikorkeakoulut, sekä kunnan tai kuntayhtymien tytäryhteisöt, joissa kunnilla tai kuntayhtymillä on yksin tai yhdessä kuntakonserniin kuuluvien yhteisön kanssa kirjanpitolain (1336/1997) 1 luvun 5 §:ssä tarkoitettu määräysvalta sekä Kuntaliitto ry ja sen konserniyhtiöt. Edellä mainitut organisaatiot sijaitsevat Suomessa.
Asiakkaina voi olla myös hankintayhteistyösopimuksen kautta julkista hankintalainsäädäntöä noudattavia muita organisaatiota, jotka on ilmoitettu tarkemmin tarjouspyynnön puitesopimusluonnoksessa. Sote- ja aluehallintouudistuksessa voi tulla mahdolliseksi maakuntien ja niiden alaisuudessa olevien organisaatioiden asiakkuus Kuntahankintoihin.
Tarjouspyyntövaiheessa sitoutuneet asiakkaat ja näiden sitoutumisaika on ilmoitettu liitteessä 1 Asiakkaat. Sitoutuneiden asiakkaiden tiedossa olevat voimalahankinnat on ilmoitettu liitteessä 2 Esitiedot.
Lisätietoa kunnista saa esimerkiksi Valtiokonttorin Suomi.fi-sivustolta: http://www.suomi.fi/suomifi/suomi/valtio_ja_kunnat/kunnat_ja_kunnallishallinto/kunnat_ja_maakunnat/index.html?q1
Asiakkaiden liittyminen sopimukseen tapahtuu vapaaehtoisuuden periaatteella kirjallisella sitoumuksella. Sitoutuneet asiakkaat hankkivat tuotteita ja palveluita (Tuotteet) puitesopimuksesta järjestämättä erillistä omaa tarjouskilpailua, ellei puitesopimus mahdollista kevennettyjä kilpailutuksia. Joissakin puitejärjestelyissä on mahdollista, että asiakas ja sopimustoimittaja solmivat puitesopimukseen perustuvan asiakaskohtaisen sopimuksen tuotteen tai palvelun tarkemmasta sisällöstä sekä muista käytännön järjestelyistä Kuntahankintojen koordinoimana.
Sitoumuksen antaneet Asiakkaat ovat sitoutuneet noudattamaan puitesopimuksen ehtoja sekä tilaamaan Tuotteita vain puitesopimustoimittajalta/-toimittajilta.